Menara Angin

Menara Angin, juga dipanggil horologion (jam), merupakan sebuah menara jam marmar Penteli berbentuk segi lapan yang terletak di agora Rom di Athens. Struktur ini terdiri daripada gabungan jam matahari, jam air dan penunjuk arah angin.Joseph V. Noble; Derek J. de Solla Price, p. 345 Menara ini dikatakan dibina oleh Andronicus of Cyrrhus sekitar tahun 50 SM, tetapi menurut sumber lain, ia mungkin sudah dibina pada abad ke-2 SM sebelum seluruh forum.

Tapak
Binaan setinggi 12 meter ini mempunyai diameter sekitar 8 meter dan pernah dihias atas oleh patung dewa Triton dengan penunjuk arah angin.Joseph V. Noble; Derek J. de Solla Price, p. 353 Di bawahnya terdapat friz yang menggambarkan lapan dewa-dewi angin, iaitu Boreas (Utara), Kaikias (Timur Laut), Eurus (Timur), Apeliotes (Tenggara), Notus (Selatan), Livas (Barat Daya), Zephyrus (Barat), dan Skiron (Barat Laut) — terdapat lapan buah jam matahari. Di dalam menara ini pernah terdapat sebuah jam air pacuan air yang disalurkan dari Acropolis. Kajian terkini menunjukkan bahawa ketinggian menara ini didorong oleh niat untuk meletakkan jam matahari dan penunjuk arah angin pada aras yang mudah dilihat di Agora, oleh itu menjadi salah satu contoh menara jam purba yang berkesan.Joseph V. Noble; Derek J. de Solla Price, p. 349 Menurut pengakuan Vitruvius dan Varro, menara ini direka oleh Andronicus dari Cyrrhus.Joseph V. Noble; Derek J. de Solla Price, p. 354

Pada awal zaman Kristian, bangunan ini digunakan sebagai menara loceng oleh sebuah gereja Byzantine. Di bawah penguasaan Uthmaniyah pula, ia menjadi sebuah tekke dan digunakan oleh penari-penari Darwis Berpusing. Ketika itu, menara ini tertanam sedalam separuh tingginya; kesannya kelihatan di bahagian dalamnya, di mana tulisan Turki terdapat pada dinding. Ia digali semula sepenuhnya pada abad ke-19 oleh Persatuan Arkeologi Athens.

Rekabentuk Balai Cerap Radcliffe abad ke-18 di Oxford, England, adalah berasaskan Menara Angin, begitu juga dengan makam pengasas Perpustakaan Negara Yunani, Panayis Vagliano di Tanah Perkuburan West Norwood, London. Menara Angin turut mengilhami bangunan Torre del Marzocco binaan abad ke-15 di Livorno, Itali.

Lihat juga
 Mata angin
 Mekanisme Antikythera

Rujukan

Pautan luar

Tower of the Winds and characters sculpted on it 

Category:Seni bina abad pertama SM
Category:Seni bina keyunanian
Category:Menara di Greece
Category:Meteorologi dalam sejarah
Kategori:Bangunan dan struktur Yunani Purba di Athens
Category:Bangunan oktagon
Category:Yunani Rom